অ্যামেরিকান বিউটি (১৯৯৯-এর চলচ্চিত্র)
অ্যামেরিকান বিউটি (ইংরেজি: American Beauty) স্যাম মেন্ডেজ পরিচালিত নাট্যধর্মী চলচ্চিত্র যা ১৯৯৯ সালে মুক্তি পায়। যুক্তরাষ্ট্রের শহরতলীর একটি পরিবারের কাহিনী এতে ফুটিয়ে তোলা হয়েছে। পরিবারের সদস্যদের বিচ্ছেদকে অস্তিত্ববাদের মোড়কে তুলে ধরা হয়েছে, সাথে ব্যঙ্গ-রসের মিশ্রণ ঘটানো হয়েছে। সিনেমাটি সমালোচক ও দর্শক সবার কাছেই বিপুল প্রশংসিত হয়। অ্যামেরিকান বিউটি সেরা ছবি ও সেরা পরিচালকসহ মোট পাঁচটি ক্ষেত্রে একাডেমি পুরস্কার অর্জন করে।